ԱՄՓՈՓԱԹԵՐԹ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ ԱՊՐԻԼԻ 30-Ի N 607-Ն ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ ԱՊՐԻԼԻ 30-Ի N 610-Ն ՈՐՈՇՈՒՄՆԵՐԻ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

	1․ «Հայաստանի Հանրապետության կառավարության 2018 թվականի ապրիլի 12-ի N 451-Ն և Հայաստանի Հանրապետության կառավարության 2026 թվականի ապրիլի 30-ի N 610-Ն որոշումների մեջ լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
	Նախագծի 1-ին կետով նախատեսվում է լրացում կատարել Հայաստանի Հանրապետության կառավարության 2018 թվականի ապրիլի 12-ի N 451-Ն որոշման հավելվածի 9․1-ին կետում՝ «դրան նախորդող» բառերից հետո լրացնելով «երկու» բառը։
	Այս առումով հարկ է նկատի ունենալ, որ ՀՀ կառավարության 2026 թվականի ապրիլի 30-ի N 607-Ն որոշման (այսուհետ՝ Որոշում) 1-ին կետի համաձայն՝ Հայաստանի Հանրապետության կառավարության 2018 թվականի ապրիլի 12-ի N 451-Ն որոշման հավելվածը շարադրվել է նոր խմբագրությամբ որտեղ բացակայում է 9․1 կետը, միաժամանակ, Որոշման 2-րդ կետով սահմանվել է անցումային դրույթ, համաձայն որի՝ սույն որոշումն ուժի մեջ է մտնում պաշտոնական հրապարակմանը հաջորդող օրվանից և չի տարածվում 2026 թվականի ամառային զորակոչից տարկետում ստանալու համար ծագած հարաբերությունների վրա։ 
Նկատի ունենալով, որ Որոշումն ուժի մեջ է մտել 2026 թվականի մայիսի 6-ին և ինկորպորացվել է, հետևաբար հնարավոր չէ լրացում կատարել Հայաստանի Հանրապետության կառավարության 2018 թվականի ապրիլի 12-ի N 451-Ն որոշման հավելվածի 9․1 կետում՝ պայմանավորված այդ կետի բացակայությամբ։
	Ամփոփելով վերոգրյալը, գտնում ենք, որ Նախագծով նախատեսվող Հայաստանի Հանրապետության կառավարության 2018 թվականի ապրիլի 12-ի N 451-Ն որոշմանը վերաբերող կարգավորումն անհրաժեշտ է դիտարկել Որոշման անցումային դրույթներում համապատասխան կարգավորումներ նախատեսելու միջոցով, և առաջարկում ենք Հայաստանի Հանրապետության կառավարության 2018 թվականի ապրիլի 12-ի N 451-Ն որոշման մեջ լրացում կատարելու փոխարեն, համապատասխան լրացումը նախատեսել Որոշման անցումային դրույթներում՝ լրացնելով նոր 2․1․ կետ հետևյալ բովանդակությամբ՝
	«2․1․ 2026 թվականի ամառային զորակոչից տարկետում ստանալու համար նշանակալի նվաճում է համարվում նաև քաղաքացու՝ աշխարհի լավագույն բարձրագույն ուսումնական հաստատությունների ակադեմիական վարկանիշավորման http://www.shanghairanking.com/# կայքի` պարտադիր զինվորական ծառայության զորակոչից տարկետում ստանալու համար դիմելու կամ դրան նախորդող երկու տարվա համալսարանների ակադեմիական ընդհանուր (Academic Ranking of World Universities) ցանկի առաջին հինգ տասնյակում ընդգրկված հաստատություններում բակալավրի (դիպլոմավորված մասնագետի, ինտեգրացված)՝ ներառյալ տվյալ ուսումնական հաստատության նախապատրաստական ծրագրի մինչև մեկ տարի ժամկետով ուսումնառությունը (եթե նախապատրաստական ծրագիրը չի համարվում ինքնուրույն հանրակրթական կամ միջին մասնագիտական ծրագրի մաս), մագիստրատուրայի, ասպիրանտուրայի և այլ կրթական ծրագրերով առկա ուսուցմամբ սովորելու հանգամանքը:»։ 

	Ընդունվել է




	2․ Նախագծի 2-րդ կետի «հրապարակման հաջորդ օրը» բառերն անհրաժեշտ է փոխարինել «պաշտոնական հրապարակմանը հաջորդող օրվանից» բառերով՝ նկատի ունենալով «Նորմատիվ իրավական ակտերի մասին» օրենքի 23-րդ հոդվածի 1-ին մասի կարգավորումները։
	Ընդունվել է


	2. Պաշտպանության նախարարություն

